| Medaljeoversikt |
| --- |
| Konkurrerte for USAs flagg USA |
| Friidrett: |
| Olympiske ringer Olympiske leker |
| Bronse | 2008 Beijing | Stavsprang |
| Friidrett Verdenscupen i friidrett |
| Bronse | 2010 Split | Stavsprang |
| Friidrett World Athletics Final |
| Gull | 2008 Stuttgart | Stavsprang |
| Bronse | 2004 Monte Carlo | Stavsprang |

**Derek Miles** (født 28. september 1972 i Sacramento i California) er en amerikansk stavhopper. Han har vunnet USA-mesterskapet både innendørs og utendørs, og har vunnet en IAAF World Athletics Final.

Karriere
--------

### Nasjonalt

I 1997 kom han på 10.-plass ved USA-mesterskapet utendørs. USA-mesterskapet utendørs 2000 ble arrangert i form av OL-uttaksstevnet *United States Olympic Trials*, der han kom på 3.-plass, men tapte plassen på OL-laget hårfint (omhopp) for sin treningspartner Chad Harting. 

Etter 10.-plass utendørs og 5.-plass innendørs i 2001 greide han bronse innendørs i 2002, med 5,62, bak Timothy Mack og Tye Harvey. I 2003 fikk han medalje både utendørs og innendørs; han fikk gull innendørs med høyden 5,75, og sølv utendørs med 5,70, kun slått av Jeff Hartwig.

USA-mesterskapet utendørs 2004 ble arrangert i form av OL-uttaksstevnet *United States Olympic Trials*. 5,80 meter sikret ham bronsen, og plass på USAs OL-lag ved sommer-OL 2004 i Athen. Ved USA-mesterskapet innendørs greide han bare 8.-plass med 5,60. Toby Stevenson ble innendørsmester dette året.

Hans neste nasjonale medalje fikk han i 2008. Ved USA-mesterskapet innendørs fikk han delt bronse, sammen Toby Stevenson, bak Brad Walker og Rory Quiller. I tillegg vant han det amerikanske OL-uttaksstevnet *United States Olympic Trials*. Også i 2009 fikk han medalje – denne gang delt sølv i utendørsmesterskapet, sammen Jeremy Scott. Brad Walker vant gullet, men alle tre medaljevinnerne fikk 5,75 som beste resultat.

I 2010 fikk han sølv både innendørs og utendørs. Tim Mack ble USA-mester innendørs dette året, og Mark Hollis utendørs i 2010. 

Den 25. juni 2011 ble han USA-mester utendørs, foran Jeremy Scott og Nick Mossberg.

### Internasjonalt

I 1997 deltok han ved Universiaden, der han kom på 7.-plass. 

Han deltok i sitt første VM i 2003 – VM i friidrett innendørs 2003 ble arrangert i Birmingham i England. Han greide 5,65 i kvalifiseringen på andre forsøk, og gikk videre til finalen. I finalen greide han 5,40 og 5,60, deretter greide han 5,70 på første forsøk. Etter det rev han tre ganger på 5,75, og endte på 5.-plass, som beste utøver fra USA. Tyske Tim Lobinger vant gullet med 5,80. Senere på året, i august, deltok han også ved VM i friidrett 2003 i Saint-Denis i Frankrike. Han greide 5,70 på første forsøk, og sammen med lagkameraten Timothy Mack gikk han til finalen. I finalen hoppet Miles og Mack helt likt, og kom på delt 6.-plass. Italienske Giuseppe Gibilisco ble verdensmester, men ny italiensk rekord på 5,90. Ved IAAF World Athletics Final 2003 kom han på 5.-plass. 

Sommer-OL 2004 i Athen var hans første OL. Han kvalifiserte seg til finalen med et hopp på 5,70, sammen bl.a. landsmennene Toby Stevenson og Timothy Mack. I finalen hoppet han 5,75, og endte på 7.-plass, mens Timothy Mack vant gull og Toby Stevenson fikk sølv.

I 2006 fikk han konstatert stressbrudd i tibia, noe han opererte i 2007. Det ble operert inn en metallskinne i beinet.

Etter operasjonen kom han sterkt tilbake, og 2008-sesongen ble en sterk sesong. Ved sommer-OL 2008 vant han bronsemedalje. Han greide 5,70 i andre forsøk, stod over 5,75, og gjorde deretter 3 mislykkede forsøk på 5,80. Miles var den eneste fra USA i finalen, og australske Steven Hooker vant OL-gull med 5,96 – ny olympisk rekord. Han vant gull ved det årlige Prefontaine Classic i juni, og gull ved IAAF World Athletics Final i Stuttgart i september. I september ble det også arrangert stevne ved Brandenburger Tor i Berlin, for å markere starten på billettsalget til VM i friidrett 2009 i Berlin. I dette stevnet hoppet han 5,85, som var 3 cm over hans personlige rekord.

VM i friidrett 2009 ble ingen suksess for Miles. Han kvalifiserte seg til finalen, med 5,55 meter, men i finalen rev han tre ganger på åpningshøyden 5,50. Bedre gikk det i IAAF World Athletics Final i Thessaloniki, der han fikk sølv. 

Han deltok ved VM i friidrett innendørs 2010 i Doha, der han kom på delt fjerdeplass. Han greide 5,65 på tredje forsøk. Steven Hooker vant med 6,01, som var ny mesterskapsrekord. Ved Verdenscupen i friidrett (IAAF Continental Cup) i Split i Kroatia fikk han bronse. Han deltok også ved VM i friidrett 2011, der han kom på 13.-plass i finalen med 5,65 meter.

Referanser
----------

1. ↑   World Athletics Database, World Athletics utøver-ID 131572[Hentet fra Wikidata]
2. ↑  USATF – *2002 USA Indoor Track & Field Championships – Men Pole Vault* Arkivert 2. oktober 2010 hos Wayback Machine. besøkt 13. juli 2011.
3. ↑  USATF – *2003 USA Indoor Track & Field Championships – Men Pole Vault* Arkivert 2. oktober 2010 hos Wayback Machine. besøkt 13. juli 2011.
4. ↑  USATF – *2003 USA Outdoor Track & Field Championships – Men Pole Vault* Arkivert 25. april 2012 hos Wayback Machine. besøkt 13. juli 2011.
5. ↑  USATF – *2004 USA Indoor Track & Field Championships – Men Pole Vault* Arkivert 25. april 2012 hos Wayback Machine. besøkt 13. juli 2011.
6. ↑  USATF – *2008 USA Indoor Track & Field Championships – Men Pole Vault* Arkivert 25. april 2012 hos Wayback Machine. besøkt 13. juli 2011.
7. ↑  USATF – *2009 USA Outdoor Track & Field Championships – Men Pole Vault* Arkivert 25. april 2012 hos Wayback Machine. besøkt 13. juli 2011.
8. ↑  USATF – *2010 USA Outdoor Track & Field Championships – Men Pole Vault* Arkivert 25. april 2012 hos Wayback Machine. besøkt 13. juli 2011.
9. ↑  USATF – *2010 USA Indoor Track & Field Championships – Men Pole Vault* Arkivert 25. april 2012 hos Wayback Machine. besøkt 13. juli 2011.
10. ↑  USATF – *2011 USA Outdoor Track & Field Championships – Men Pole Vault* Arkivert 29. juni 2011 hos Wayback Machine. besøkt 13. juli 2011.
11. ↑  Derek Miles' hjemmeside – *Carreer stats* Arkivert 9. juli 2011 hos Wayback Machine. besøkt 14. juli 2011.
12. ↑  RunBlogRun – *RBR Flash! Derek Miles Sets Personal Best of 5.85m at Brandeburg Gate Goto Pole Vault Match, by Larry Eder*, besøkt 14. juli 2011.
13. ↑  IAAF - *Event Report - Men's Pole Vault - Final* Arkivert 26. september 2009 hos Wayback Machine. besøkt 14. juli 2011.

Eksterne lenker
---------------

* (en) Derek Miles – Olympedia Rediger på Wikidata

* (en) Derek Miles – Sports-Reference (OL-resultater – arkivert) Rediger på Wikidata

* (en) Derek Miles – USAs olympiske komité Rediger på Wikidata

* (en) Derek Miles – World Athletics Rediger på Wikidata

* (en) Derek Miles – Diamond League Rediger på Wikidata

* (en) Derek Miles – USATF Rediger på Wikidata

* (en) Derek Miles – Track and Field Statistics Rediger på Wikidata
* (en) Offisiell hjemmeside

|  |  |
| --- | --- |
| Oppslagsverk/autoritetsdata | Prabook
 |